宿南巖寺感興
作者：齊顗
朝代：唐

paragraphs: 南巖寺，本滄海，任子釣臺今尚在。
見說垂釣於此中，犗牛釣餌莊書載。
滄海竭，任子歿，波濤打處爲巖窟。
不知任子何所之，唯見釣臺空㟮屼。
（見《會稽掇英總集》卷九。
）（〖1〗《嘉泰會稽志》卷十一云：新昌縣「齊公井，在縣南五里南明山東麓，俗云齊相井。
唐齊顗所居山中有十五題，井其一也。
」原注：「案齊顗不爲相，俗傳誤也。
」）。